b'\n_START_ARTICLE_\nSchotten-Baumannova reakcija\n_START_SECTION_\nReakcijski mehanizem\n_START_PARAGRAPH_\nPrvi korak je reakcija kislinskega klorida z aminom, v kateri se tvorijo amid, proton in kloridni ion. Kisli proton se mora absorbirati z dodatkom baze, sicer se reakcija ustavi. V ta namen se v reakcijsko zmes pogosto po\xc4\x8dasi dodaja raztopina natrijevega hidroksida. _NEWLINE_Izraz   "Schotten\xe2\x80\x93Baumannovi reakcijski pogoji" se pogosto uporablja za ozna\xc4\x8devanje dvofaznega sistema topil, ki je sestavljen iz vode in organskega topila. Baza v vodni fazi nevtralizira kislino, ki nastaja med prvo reakcijo, in nadaljuje reakcijo, medtem ko izhodni in kon\xc4\x8dni produkti ostajajo v organskem topilu, pogosto diklorometanu in dietil etru. Prisotnost baze v lo\xc4\x8deni  fazi prepre\xc4\x8di aminu, da bi se protoniral, ker bi kot tak ne mogel reagirati kot nukleofil.'